עלי רזא פירוזג'א

עלי רזא פירוזג'א (בהגייה פרסיתæliːɾezɑː fiːɾuːzˈdʒɑ ː ; נולד ב-18 ביוני 2003) הוא שחמטאי איראני-צרפתי בדרגת רב-אמן שחמט. הוא השחמטאי הצעיר ביותר אי פעם שהגיע למעל 2800 נקודות במד כושר. העפיל לטורניר המועמדים ב-2022. יליד איראן, פירוזג'א החל לשחק שח כשהיה בן 8. בגיל 12, הוא הפך לזוכה הצעיר ביותר אי פעם באליפות איראן בשחמט ומאוחר יותר באותה שנה קיבל דרגת אמן בינלאומי וכן השיג בציון ראשון לדרגת רב-אמן. הוא זכה בתואר רב-אמן בגיל 14. בגיל 15 סיים במקום השישי באליפות העולם בשחמט מהיר ב-2018. בגיל 16, פירוזג'א הפך לשחמטאי השני הצעיר ביותר שהגיע לדירוג של 2700, וסיים במקום השני אחרי מגנוס קרלסן באליפות העולם בשחמט מהיר לשנת 2019. בנובמבר 2021, בגיל 18, הוא זכה בטורניר פיד"ה Grand Swiss ובמדליית זהב אישית באליפות אירופה בשחמט קבוצתי. תוצאות אלו העלו את מד הכושר שלו ליותר מ-2800, ושברו את שיאו של קרלסן כשחמטאי הצעיר ביותר שעשה זאת, ולמקום השני בדירוג העולמי. פירוזג'א עזב את פדרציית השחמט האיראנית ב-2019 בגלל המדיניות שלהם שאוסרת לשחק נגד שחמטאים ישראלים. הוא שיחק תחת דגל פיד"ה עד אמצע 2021, אז הפך לאזרח צרפתי והחל לייצג את צרפת, בה כבר התגורר. פירוזג'א נולד ב-18 ביוני 2003 בבבול (אנ'). הוא התחיל לשחק שחמט בגיל שמונה. פירוזג'א זכה במדליית הזהב לגילאי עד 12 באליפות אסיה בשחמט לנוער שנערכה ב-2015 בסוואן . בתחרויות למבוגרים, אחת ההצלחות המוקדמות ביותר של פירוזג'א הייתה בגביע ננה אלכסנדריה ה-10 ב-2015, שהתקיים בג'ורג'יה. בתחרות חזקה עם 15 רבי אמנים, פירוזג'א סיים עם 5/9, כולל ניצחון של רב-אמן ווגאר רוסלוב ו-4 תוצאות תיקו מול 4 רבי אמנים אחרים. היו לו הצלחות נוספות בחצי גמר אליפות איראן בשחמט, 7/9 ללא הפסד (+5-0=4), ששימשה כתחרות מוקדמת לאליפות איראן שנערכה בשנה שלאחר מכן. לאחר מכן הוא השתתף בתחרות הפתוחה החזקה ביותר שנערכה באותה שנה בקטר, בה צבר 4.5/9, כולל ניצחונות מול השחמטאים החזקים פבל טרג'ובוב (אנ') ונילוטפאל דאס. בגיל שתים עשרה, הוא זכה באליפות איראן בשחמט 2016, השיג 8/11 נקודות (+5-0=6), נקודה שלמה לפני מתחריו הקרובים, והפך לצעיר אי פעם שזכה בתואר. סדרת התוצאות הללו בחצי גמר אליפות איראן, בתחרות האמנים קטר ובאליפות איראן העלתה את מד הכושר של פירוזג'א ל-2475 בגיל 12 שנים ו-7 חודשים. מאוחר יותר באותה שנה, הוא שיחק בתחרות גביע האומות של אסיה, בה השיג 5 וחצי נקודות מתוך 7 בלוח הרביעי והשיג תיקו בולט מול רב-אמן Wei Yi, שהיה בזמנו רב האמן הצעיר ביותר בעולם. אחר כך חווה פירוזג'א מספר תוצאות שליליות. באוגוסט 2016, התאחדות השחמט האיראנית קבעה משחק בין פירוזג'א בן ה-13 (מד כושר 2485) לבין פרהאם מקסודלו (אנ') בן ה-16 (מד כושר 2510). יכולתו של מקסודלו הייתה יותר מדי עבור פירוזג'א הצעיר, ופירוזג'א הפסיד בכל שלושת המשחקים. פירוזג'א שיחק בגביע הכוכבים 2016, יוזמה של פדרציית השחמט האיראנית שהעמידה את השחמטאים האיראניים החזקים ביותר ואת השחמטאים האיראנים הצעירים מול מספר רבי אמנים החזקים בעולם. עם השחמטאים הבולטים נמנו נייג'ל שורט, יבגני מירושניצ'נקו (אנ'), גבריאל סארגסיאן (אנ'), אלכסי דרייב, רומן אדואר (אנ'), איבן סוקולוב (אנ'), לו שנליי (אנ') ויאן אהלבסט (אנ'). זה היה המבחן הגדול הראשון של פירוזג'א מול רבי אמנים ברמה כזו והוא השיג רק 2/10, אם כי היה לו ניצחון על יבגני מירושנצ'נקו. פירוזג'א שיחק גם באולימפיאדה הראשונה שלו וייצג את איראן על הלוח הרביעי וסיים עם ½4 מ-8. בשנת 2016, הוא זכה בתואר אמן בינלאומי (IM) מ-פיד"ה. באפריל 2017, פירוזג'א זכה לביצועי מד הכושר הטובים ביותר שלו עד אז, כאשר השיג 6/9 בתחרות הפתוחה של אירופלוט 2017, תחרות בה השתתפו כ-80 רבי אמן, כולל מספר שחקנים מהמאה הראשונים בעולם מבחינת מד הכושר שלהם. בתחרות זו השיג ניצחונות על רבי האמנים הגרמנים אלכנדר דונצ'נקו (אנ'), בלובאום ובינדריך וגם גבר על רב האמן אמיליו קורדובה ומקסים ואבולין. תוצאה זו העניקה לפירוזג'א ציון לדרגת רב-אמן ורמת ביצוע של 2746 נקודות במד כושר, הרמה הגבוהה ביותר שלו עד אז. ביוני 2017, הייתה לו הופעה של 7/9 באליפות אסיה לנוער עד גיל 20. תוצאה זו העלתה אותו אל סף מד הכושר 2500 בפעם הראשונה. מאוחר יותר באותה שנה התקיים טורניר גביע הכוכבים השני באיראן, שוב עם רשימה מרשימה של רבי אמנים זרים: באדור ג'ובאווה, לוק ואן ולי (אנ'), אלכסיי שירוב, לאזארו ברוזון ואחרים. פירוזג'א השיג 3.5 נקודות (+2-1=3), וגבר על ג'ובבה וואן וולי. הניצחון שלו על ג'ובבה היה בולט במיוחד שכן היה זה הניצחון הראשון של פירוזג'א בן ה-13 על רב אמן עם מד כושר גבוה מ־2700. בינואר 2018, היו לו שורה של תוצאות מרשימות בחצי גמר אליפות איראן בשחמט (7.5/9) ובאולימפיאדת השחמט העולמית לנוער עד גיל 16 (8/9), מה שהעלה את מד הכושר שלו ל-2549. בפברואר 2018, הוא השתתף בתחרות אירופלוט הפתוחה (Aeroflot Open) וסיים במקום ה-40 מתוך 92. הוא השיג 4.5/9 נקודות (+2–2=5) שהייתה הנורמה האחרונה שלו לתואר רב-אמן, דרגה שהוענקה לו באפריל 2018. פירוזג'א השתתף באליפות מלזיה הפתוחה 2018 באוגוסט 2018 וסיים שני אחרי ואנג האו. באותו חודש, הוא השתתף באליפות העולם לנוער בשחמט שנערכה בגבזה, טורקיה, וסיים עם 7.5/11. ביולי ייצג פירוזג'א את איראן בגביע האומות של אסיה, שנערך בהמדאן. איראן ניצחה בכל שלושת האירועים הפתוחים, ופירוזג'א היה השחקן עם התוצאה האישית הטובה ביותר באירוע הקלאסי עם 6/7. באולימפיאדת השחמט 2018, הוא שיחק על הלוח הרביעי של איראן, והשיג 8/11. הוא זכה במדליית זהב אישית באולימפיאדת השחמט העולמית לנוער עד גיל 16, שהתקיימה בין 25 בנובמבר ל-2 בדצמבר, עם תוצאה של 8/9 נקודות וביצוע מד כושר של 2736. באליפות העולם בשח-מהיר 2018 שנערכה בסנקט פטרבורג, פירוזג'א סיים במקום השישי, אחרי דניאיל דובוב, שחריאר ממדיארוב, היקארו נקמורה, ולאדיסלאב ארטמיאב ומגנוס קרלסן. פירוזג'א השיג 10/15 נקודות (+8-3=4) עם דירוג ביצועים של 2848, השני בגובהו באירוע אחרי המנצח דובוב. באליפות העולם בבליץ, הוא סיים במקום ה-42 מתוך 150 עם ציון של 12/21 (+10-7=4). הוא הוביל את הטורניר בנקודה שלמה לאחר 7 סיבובים עם 6.5/7, בסיבוב השמיני הפסיד לקרלסן, שבסופו של דבר זכה בתחרות. 2019 הייתה שנה משמעותית עבור פירוזג'א, שכן הוא הצליח לעשות קפיצת מדרגה ממד כושר של 2618 נקודות בינואר ל-2723 בדצמבר. פירוזג'א זכה באליפות איראן בשחמט בפעם השנייה בשנת 2019, וסיים במקום ראשון עם 9/11 בפברואר, פירוזג'א סיים במקום הראשון, 7½/9, בגביע הפאג'ר החזק שנערך בטהרן, איראן, לפני רבי-אמנים בולטים כמו פאבל פונקראטוב, סרגיי וולקוב, יורי קוזובוב, סרגיי פדורצ'וק והשחקן האיראני הטוב ביותר מהדור הקודם, Ghaem Maghami. מאוחר יותר באותו חודש, הוא שיחק בגביע הכוכבים השלישי שלו. הפעם בפורמט מצומצם עם ארבעה רבי-אמנים: ספרלי, טיביקוב, בוסיוצ'יץ' ואלכסייב. התחרות שוחקה בפורמט סבב כפול. פירוזג'א סיים ללא הפסד (+3-0=5). בחודש מרץ הוא השתתף באליפות העולם בשחמט לנבחרות עם איראן. הוא צבר 7/9 נקודות (+6−1=2), ואיראן סיימה במקום השישי מתוך עשר. סדרה זו של תוצאות רצופות העלתה את הדירוג שלו ל-2657 ברשימת הדירוג של אפריל 2019 והוא נכנס לרשימת 100 השחמטאים עם מד הכושר הגבוה בעולם. מאוחר יותר במאי, הוא השתתף ב-3rd Sharjah Masters. הוא סיימה עם 7/9 (+5-0=4) כמו כל שבעת הראשונים ובסוף דורג בשובר השוויון. ארנסטו אינארקייב ניצח באירוע. באפריל, פירוזג'א התחרה באליפות Chess.com Bullet Chess, והפסידה ברבע הגמר לזוכה היקארו נקמורה. מאוחר יותר באפריל, פירוזג'א הגיע למקום השני בשובר השוויון אחרי קונסטנטין לופולסקו באליפות רייקיאוויק הפתוחה עם 7/9 (+6-1=2). במהלך יום המנוחה של האירוע, הוא זכה באליפות אירופה האקראית של פישר עם 8/9 (+7–0=2). פירוזג'א התחרה באליפות תחרות העל גרנקה קלאסיק, שהתקיימה בין ה-18 ל-22 באפריל. הוא ניצח בשני משחקיו הראשונים אך סירב לשחק מול אמן פיד"ה הישראלי, אור ברונשטיין, בסיבוב השלישי, ובכך הפסיד באופן טכני במשחק. זה היה בהתאם למדיניות ממשלת איראן, שכן איראן אינה מכירה במדינת ישראל ומטילה סנקציות על שחקנים שמתחרים מול ישראלים. פירוזג'א הפסיד גם בסיבוב הרביעי לאנטוניה זיגנפוס בעלת מד הכושר 1945 הוא ניצח את חמשת המשחקים הנותרים שלו וסיים במקום ה־27 עם 7/9. במאי, פירוזג'א התמודד נג רב-האמן הפרואני, חוסה מרטינס-אלקנטרה, בסיבוב הראשון של אליפות השחמט המהיר לנוער לשנת 2019, תחרות בליץ ובולט מקוונת שנערכה ב־Chess.com. פירוזג'א ניצח את המשחק עם תוצאה כללית של 18–7. מאוחר יותר במאי, הוא התחרה באליפות צרפת בשח-מהיר ובליץ, שנערכה בלה בלאן-מניל (צר'). הוא ניצח באירוע השח-מהיר כשגבר בגמר על רב באמן אלברטו דייוויד (אנ'). ביוני, פירוזג'א השתתף במהדורה ה-18 של אליפות אסיה בשחמט, שהתקיימה בין ה-6 ל-16 ביוני בשינגטאי. הוא סיים את הטורניר במקום השישי עם 6/9 נקודות (+5−2=2). אף על פי שרק חמשת הראשונים היו אמורים לעלות מהתחרות הזו לגביע העולם בשחמט 2019, פירוזג'א עלה מכיוון שהמקום הראשון והחמישי כבר העפילו לגביע העולם באירועים קודמים. באירוע נוסף באליפות אסיה, יותר הוא סיים במקום הרביעי בתחרות בליץ עם 6½/9 נק' (+6−2=1). פירוזג'א ייצג את טטוואן בליגת העל הטורקית בין ה-17 ל-28 ביולי. הוא צבר 11½/13 (+10–0=3) ומד הכושר שלו חצה לראשונה את רף 2700 הנקודות עם מד כושר של 2702. זה הפך את פירוזג'א לאיראני הראשון שהגיע למד כושר גבוה מ־2700. זה גם הפך אותו לשחקן הצעיר בעולם עם דירוג של מעל 2700, ולשחקן השני הכי צעיר בהיסטוריה (אחרי Wei Yi) שהשיג זאת. בגביע העולם בשחמט 2019, פירוזג'א ניצח את ארמן פאשיקיאן בסיבוב הראשון ואת דניאיל דובוב בסיבוב השני. זה הפך את פירוזג'א לשחקן האיראני הראשון שהעפיל לסיבוב השלישי של גביע העולם בשחמט. בסיבוב השלישי הוא התמודד מול המדרוג 1 בתחרות דינג לירן. פירוזג'א השיגה תיקו עם דינג בשני המשחקים הקלאסיים, אך הפסיד בשני שוברי השוויון בשח-מהיר והודח מהטורניר. בדצמבר, פירוזג'א הודיע כי לא ישחק יותר תחת פדרציית השחמט האיראנית לאחר שאיראן הסירה את שחקניה מאליפות העולם בשחמט מהיר ובבליץ 2019 כדי לקיים את האיסור שלהם שאיראנים ישחקו נגד ישראלים. במקום זאת הוא התחרה בתחרות תחת דגל פיד"ה. פירוזג'א התחרה באליפות העולם בשחמט מהיר בין ה-26 ל-28 בדצמבר תחת דגל פיד"ה וסיים שני עם 10.5/15 (+8–2=5), נקודה אחת פחות מהמנצח קרלסן. הוא רב-האמן יליד איראן הראשון אי פעם שעלה על הפודיום בתחרות הזאת. באליפות העולם בשחמט בבליץ שהתקיימה בין ה-29 ל-30 בדצמבר, פירוזג'א סיים במקום השישי עם 13.5/21 (+12–6=3). פירוזג'א השתתף בתחרות העל טאטא סטיל בינואר. זו הייתה הפעם הראשונה שפירוזג'א התמודד מול האליטה העולמית בטורניר סבב קלאסי, והוא אמר בראיון שהציפיות שלו לא מכוונות לזכייה באירוע, אלא לצבור יותר ניסיון ברמה הגבוהה ביותר. הוא סיים עם 6½/13, במקום התשיעי. בפברואר, פירוזג'א התחרה בתחרות רבי האומן של פסטיבל השחמט הבינלאומי של פראג, אירוע של 10 שחקנים בקטגוריה 19, כמחליף מאוחר ל-Wei Yi, שלא יכול היה להשתתף עקב מגפת הקורונה. . הוא סיים עם 5/9 בשוויון נקודות בין 5 הראשונים. פירוזג'א זכה לבסוף בטורניר לאחר ניצחון 2–0 בבליץ על וידיט גוג'ראתי, מה שהעניק לו את הניצחון הראשון שלו ב"תחרות על". ב-15 באפריל, פירוזג'א התמודד מול מגנוס קרלסן בגמר גביע Chess24 Banter Blitz וניצח בתוצאה 8½–7½. . פירוזג'א התחרה גם בתחרות העל מגנוס קרלסן, טורניר מהיר שנערך באתר האינטרנט Chess24 מ-18 באפריל עד 3 במאי, יחד עם קרלסן ושישה שחקנים מובילים נוספים. קרלסן ניצח את פירוזג'א במשחקם בתוצאה של 2½–1½. פירוזג'א סיים במקום השישי הכללי ולא עלה לפלייאוף. באוקטובר, פירוזג'א השתתפה בתחרות העל בנורווגיה, בסטוונגר. הטורניר נערך עם שיטת ניקוד כמו בכדורגל (3 נקודות לניצחון, 1 נקודה לתיקו ו-0 נקודות להפסד). במקרה של תיקו, שחקנים שיחקו משחק ארמגדון שזיכתה ב־1/2 נקודה נוספת. פירוזג'א סיים במקום השני, אחרי אלוף העולם מגנוס קרלסן ולפני לבון ארוניאן, פביאנו קרואנה ויאן-קשישטוף דודה. לפי שיטת הניקוד הסטנדרטית, הציון של פירוזג'א של 4 ניצחונות, הפסד אחד ו-5 תוצאות תיקו היה מספיק כדי להשוות את המקום הראשון, אבל נקודות נוספות של קרלסן מניצחונות בארמגדון הורידו את פירוזג'א למקום השני. דירוג הביצועים שלו באירוע היה 2880. פירוזג'א השתתף בתחרות העל טאטא סטיל. לפני הסיבוב האחרון של הטורניר, לפירוזג'א הייתה הזדמנות להגיע לשוויון עם המקום הראשון אם ינצח את המשחק האחרון אך בגלל חוקי שובר השוויון של התחרות הוא לא היה צפוי לסיים באחד משני המקומות הראשונים שמאפשרים להשתתף במשחק על המקום הראשון. במהלך המשחק האחרון מול . עם זאת, בשל חוקי שוברי השוויון של הטורניר, הוא לא יוכל להתמודד על המקום הראשון גם אם יסיים עם אותו מספר נקודות כמו המובילים בטורניר. במהלך המשחק האחרון שלו נגד ראדוסלב וויטאשק (אנ'), השופטים בקשו מהם לעבור ללוח אחר, על מנת להכין את הלוח המרכזי למשחק הגמר. הבקשה עצבנה את פירוזג'א, שהיה בעמדה עדיפה על וויטאשק. בסיום התחרות התנצלו המארגנים על האירוע. המשחק הסתיים בסופו של דבר בתיקו, ופירוזג'א סיים במקום החמישי בטורניר עם תוצאה של 8/13 (+4-1=8), בשוויון נקודות עם אנדריי אסיפנקו (אנ') ופביאנו קארואנה שסיימו שלישי ורביעי, בהתאמה. רמת הביצוע שלו באירוע הייתה לפי מד כושר של 2806 נקודות והוא עלה למקום ה-13 בדירוג העולמי. ביוני השתתף פירוזג'א ב-Paris Rapid and Blitz, תחרות שהיא חלק מהגראנד תור. הוא שיחק בצורה לא טובה בשחמט מהיר וסיים עם 7/18. בתחרות הבליץ הוא סיים שני עם 11/18 אחרי וסלי סו. תוצאה זו העלת את מד הכושר שלו בבליץ למעל 2800 בפעם הראשונה. פירוזג'א הגיש בקשה וקיבל אזרחות צרפתית ביולי 2021. פירוזג'א דורג שמיני בגביע העולם בשחמט 2021, אך הודח בסיבוב השני על ידי יבוחיר סינדרוב האוזבקי. בספטמבר, פירוזג'א סיים במקום השני בתחרות העל בנורווגיה 2021, אחרי מגנוס קרלסן, אך לפני המתמודד באליפות העולם יאן נפומניאשצ'י והמתמודד לשעבר סרגיי קריאקין. עם תוצאה של +5-2=3. הוא סיים עם ארבעה ניצחונות רצופים, ונכנס לעשירייה הראשונה בעולם בפעם הראשונה באוקטובר 2021. בנובמבר השתתף פירוזג'א בטורניר השווייצרי הגדול השני של פיד"ה. פירוזג'א זכה בטורניר עם תוצאה של 8/11, חצי נקודה לפני פביאנו קרואנה, ועמד בקריטריון העפלה לתחרות המועמדים 2022. הוא הפך לשחקן הצעיר ביותר שהעפיל לתחרות המועמדים. באותו חודש פירוזג'א ייצג את צרפת באליפות אירופה בשחמט לקבוצות, הוא סיים עם 8/9 וביצועים של מעל ל־3000. תוצאות שתי התחרויות של נובמבר העלו את מד הכושר שלו מעל ל־2800 בפעם הראשונה, ולמקום 2 בעולם. בגיל 18 שנים, 5 חודשים, הוא הפך לשחקן הצעיר ביותר עם מד כושר של מעל 2800, ושבר את השיא הקודם (18 שנים ו-336 ימים) שהחזיק מגנוס קרלסן. ב־29–30 בדצמבר הוא השתתף באליפות העולם בבליץ וסיים במקום השלישי בשוויון נקודות עם מקסים ושייה-לגראב ויאן-קשישטוף דודה שסיימו בשני המקומות הראשונים. במהלך השנה הוא ניצח בגראנד צ'ס טור וזכה בגביע סינקפילד. באפריל 2024 הוא השתתף בתחרות המועמדים וסיים במקום השביעי עם 5/14. גביע העולם בשחמט בשנים 2019, 2021 תחרות המועמדים בשנת 2024 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. עלי רזא פירוזג'א ייצג את מדינתו ב-2 אולימפיאדות שחמט. לא ניתן להציג את הגרף באופן זמני – ההרחבה Graph להצגת תרשימים מושבתת כרגע. מדיה וקבצים בנושא עלי רזא פירוזג'א בוויקישיתוף עלי רזא פירוזג'א, באתר פיד"ה (באנגלית) Alireza Firouzja player profile at Chess.com Alireza Firouzja player profile and games at Chessgames.com Alireza Firouzja member profile at Lichess Alireza Firouzja chess games at 365Chess.com עלי רזא פירוזג'א, ברשת החברתית אקס (טוויטר) עלי רזא פירוזג'א, ברשת החברתית אינסטגרם עלי רזא פירוזג'א, ערוץ באתר Twitch.tv עלי רזא פירוזג'א, באתר צ'סגיימס (באנגלית) עלי רזא פירוזג'א, באתר פיד"ה (באנגלית) Cmiel, Thorsten (12 ביוני 2018). "Im Fokus: Alireza Firouzja" (בגרמנית). ChessBase. {{cite web}}: (עזרה) Shah, Sagar (9 בספטמבר 2018). "The story of Alireza Firouzja narrated by his father". ChessBase India. Shah: So he started playing chess at eight? Hamidreza: Yes, yes. {{cite web}}: (עזרה) "Asian Youth Chess Championships 2015 – Winners". Chessdom. 2015-08-11. "Asian Youth Chess Championship-2015 (Under-12 Open)". chess-results.com. Silver, Albert (28 בינואר 2016). "12-year-old Alireza Firouzja is Iranian Champion". ChessBase. {{cite web}}: (עזרה) "List of titles approved by General Assembly in Baku, Azerbaijan". FIDE. 2016-09-20. "Aeroflot Open 2018 A". chess-results.com. 28 בפברואר 2018. {{cite web}}: (עזרה) "Aeroflot Open 2018 A: Firouzja Alireza". chess-results.com. 28 בפברואר 2018. {{cite web}}: (עזרה) Chase, Chris (4 במרץ 2018). "Chess notes". The Boston Globe. {{cite web}}: (עזרה) "List of titles approved by the 2018 1st quarter PB in Minsk, Belarus". FIDE. 2018-04-09. Pereira, Antonio (1 בספטמבר 2018). "Asian Nations Cup 2018: Iran and China on top". ChessBase. {{cite web}}: (עזרה) "43rd Chess Olympiad: Batumi 2018, Iran". OlimpBase. Sheikhi, Marjohn (3 בדצמבר 2018). "Iran's Firouzja wins gold at World Youth U-16 Chess Olympiad". Mehr News Agency. {{cite web}}: (עזרה) "Daniil Dubov, Ju Wenjun Win World Rapid Chess Championships". Chess.com. 29 בדצמבר 2018. {{cite web}}: (עזרה) "King Salman World Blitz Championship 2018 Open". chess-results.com. 30 בדצמבר 2018. {{cite web}}: (עזרה) McGourty, Colin (31 בדצמבר 2018). "Carlsen & Lagno end 2018 as World Blitz Champions". Chess24. {{cite web}}: (עזרה) Mojtabaei, Shahrokh (3 בפברואר 2019). "The strongest chess boom in Iran, ever". ChessBase. {{cite web}}: (עזרה) Doggers, Peter (14 במרץ 2019). "England Grabs Silver At World Team Chess Championship". Chess.com. {{cite web}}: (עזרה) Inarkiev claims Sharjah Masters Chess crown. The Gulf Today. Nakamura Wins Chess.com Bullet Championship Chess.com Doggers, Peter (16 באפריל 2019). "Lupulescu Wins Reykjavik Open Among 8-Way Tie". Chess.com. {{cite web}}: (עזרה) Pai, Adiya (20 באפריל 2019). "Grenke Open: Iranian star hands free point to Israeli". ChessBase. {{cite web}}: (עזרה) Schulz, André (23 באפריל 2019). "Daniel Fridman wins Grenke Open". ChessBase. {{cite web}}: (עזרה) Doggers, Peter (22 במאי 2019). "Firouzja Crushes Martinez In Junior Speed Chess Match". Chess.com. {{cite web}}: (עזרה) "The Week in Chess 1282". Theweekinchess.com. נבדק ב-2020-01-13. "L'Iran en force au Blanc Mesnil : FIROUZJA et HEJAZIPOUR vainqueurs ! LAGARDE champion de France Rapide 2019". LeBlanc-Mesnil. 31 במאי 2019. {{cite web}}: (עזרה) Le Quang Liem Wins Asian Continental Chess Championship Chess.com "Chess-Results Server Chess-results.com – Asian Continental Open and Women's Championships 2019". Chess-results.com. 2019-06-15. נבדק ב-2020-01-13. Cmiel, Thorsten (30 ביולי 2019). "Auf dem Weg zur Weltspitze – in Etappen". ChessBase (בגרמנית). {{cite web}}: (עזרה) "Iranian GM Alireza Firouzja makes history". Tehran Times. 28 ביולי 2019. {{cite web}}: (עזרה) Iranian teen shocks chess grandmaster Magnus Carlsen to win $14,000 prize, CNN, 17 April 2020 Alireza Firouzja to play for France, Chessbase, 7/9/2021 "Iranian chess player cruises to FIDE World Cup third round for the first time in history". Islamic Republic News Agency. 15 בספטמבר 2019. {{cite web}}: (עזרה) McGourty, Colin (19 בספטמבר 2019). "Khanty World Cup R3 TB: Xiong knocks out Giri". Chess24. {{cite web}}: (עזרה) "Chess: Iran's Alireza Firouzja, 16, bypasses ban on playing Israelis". The Guardian. "Iranian Chess Player Who Refused To Play For His Country Wins Silver Medal At World Championship". RadioFreeEurope/RadioLiberty. "Carlsen & Humpy win Rapids | Firouzja grabs silver". chess24.com. "What happened in Carlsen vs. Firouzja?". chess24.com. "All Tata Steel Masters - Tata Steel Chess". tatasteelchess.com. אורכב מ-המקור ב-2020-05-02. נבדק ב-2020-01-18. Chess, Tata Steel (16 בינואר 2020). "| Another win for the 16-year old Alireza Firouzja. #TataSteelChesspic.twitter.com/ux4hUb8IxV". {{cite web}}: (עזרה) "Standings - Tata Steel Masters 2020 - Tata Steel Chess". tatasteelchess.com. אורכב מ-המקור ב-2020-03-14. נבדק ב-2020-01-26. "WORLD JUNIOR #1 ALIREZA FIROUZJA TO PLAY IN PRAGUE". Prague Chess Festival. 9 בפברואר 2020. {{cite web}}: (עזרה) "Prague Masters: Firouzja wins 1st supertournament". Chess24. 21 בפברואר 2020. {{cite web}}: (עזרה) "Firouzja beats Carlsen to win the Banter Blitz Cup". Chess24. 16 באפריל 2020. {{cite web}}: (עזרה) Doggers, Peter (3 במאי 2020). "Magnus Carlsen Wins Magnus Carlsen Invitational". Chess.com. {{cite web}}: (עזרה) "A SPECIAL 8TH EDITION COMES TO AN END". 17 באוקטובר 2020. {{cite web}}: (עזרה) "Tata Steel Chess apologise to Firouzja after controversy". chess24.com (באנגלית). נבדק ב-2021-04-06. Doggers (PeterDoggers), Peter. "Tata Steel Chess Tournament Issues Statement On Firouzja Controversy". Chess.com (באנגלית אמריקאית). נבדק ב-2021-04-06. Doggers, Peter. "Jorden van Foreest Wins Tata Steel Chess Tournament 2021". chess.com. נבדק ב-1 בפברואר 2021. {{cite web}}: (עזרה) 2021 Paris Rapid & Blitz - Day 5 Recap, grandchesstour.com Alireza Firouzja FIDE rating chart "Alireza Firouzja est désormais français !". echecs.asso.fr/. נבדק ב-10 ביולי 2021. {{cite web}}: (עזרה) McGourty, Colin. "Alireza Firouzja is now the French no. 1". chess24.com. נבדק ב-10 ביולי 2021. {{cite web}}: (עזרה) "FIDE World Cup 2.3: Sindarov knocks out Firouzja". chess24.com (באנגלית). נבדק ב-2021-07-19. תוצאות מהדורת 2021 של תחרות העל בונורווגיה "FIDE Grand Swiss 2021 Final Standings". fide.com (באנגלית אמריקאית). נבדק ב-2021-11-07. Chess: Teenager Alireza Firouzja aiming to be youngest ever world champion, Leonard Barden, The Guardian, 12 November 2021 "23rd European Team Chess Championship 2021 - Open - Team composition for federation FRA". Chess-results.com. נבדק ב-2021-11-22. Levin, Anthony. "Alireza Firouzja Youngest Chess Player Ever To Break 2800". Chess.com (באנגלית אמריקאית). נבדק ב-2021-11-22. דיווח על הזוכים באליפות העולם בבליץ 2021, באתר פיד"ה http://www.olimpbase.org/2016/2016iri.html http://chess-results.com/tnr368908.aspx?lan=1&art=20&fed=IRI&flag=30